Nikolajs Kauķītis

Nikolajs Kauķītis (1915. gads — 1977. gads 283. lpp) bija Latvijas dzejnieks, žurnālists un šahists.

 Biogrāfija 
1930. gadu beigās bijis pazīstams kā dzejnieks. Publicējies vairākos Rīgas un citu Latvijas pilsētu izdevumos, uzstājies presē arī ar polemiskiem rakstiem.

Otrā pasaules kara laikā bijis Sarkanās armijas rindās. Bijis 201. latviešu strēlnieku divīzijas un 43. gvardes latviešu strēlnieku divīzijas avīzes "Latviešu strēlnieks" redaktors (avīze iznāca no 1941. gada oktobra līdz 1956. gada jūlijam)."Latvijas PSR Mazā enciklopēdija", II sējums, izdevniecība "Zinātne", Rīga, 1968. gads, 254. lpp.,  738. lpp.

Pēc kara publicējies žurnālos "Bērnība", "Zvaigzne", rakstījis galvenokārt par karā pieredzēto.Nikolajs Kauķītis, "Gaišā draudzība", žurnāls "Bērnība", 01.02.1953Nikolajs Kauķītis, "Nekad to neaizmirst", žurnāls "Zvaigzne", 15.02.1956 1960. gadā kļuvis par Latvijas PSR Žurnālistu savienības biedru."Latvijas PSR Mazā enciklopēdija", III sējums, izdevniecība "Zinātne", Rīga, 1970. gads, 789. lpp.

No 1930. gadu beigām līdz 1940. gadu vidum regulāri piedalījies Latvijas šaha turnīros. 1937. gadā piedalījies 7. Latvijas šaha kongresa blakusturnīrā. 1939. gadā Latvijas ātrspēles meistarībā uzvarējis Ķīmiskās rūpniecības strādnieku arodbiedrības atlases turnīrā. Trīs reizes piedalījies Latvijas šaha čempionātos, kur augstāko vietu izcīnījis Latvijas PSR spēcīgāko šahistu turnīrā 1944. gadā, kad bijis vienīgais, kas nospēlēja neizšķirti ar turnīra uzvarētāju Voldemāru Mežgaili. 1944./1945. gadumijā Rīgā piedalījies Latvijas un Igaunijas šahistu turnīrā, kurā palicis pēdējā vietā (uzvarējis Pauls Keress).Tournament of Latvia and Estonia - Riga 25.12.1944-10.1.1945 Vēlākajos gados nopietnos šaha turnīros piedalījies reti.

 Vietas Latvijas šaha čempionātā 
 1944. gads — 5. vieta.
 1945. gads — 9.-11. vieta.
 1946. gads — izstājies pēc 8. kārtas.

 Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1915. gadā dzimušie
Kategorija:1977. gadā mirušie
Kategorija:Latvijas dzejnieki
Kategorija:Latvijas šahisti
Kategorija:Latvijas žurnālisti